|  |  |
| --- | --- |
|  |  *See artikkel räägib tegelasest; Arashi albumi kohta vaata artiklit Superman (Arashi album)* |

---

Levinuim Supermani logo
**Superman** on koomiksi- ja filmikangelane, kelle tegelaskuju lõid 1933. aastal kirjanik Jerry Siegel (1914–1996) ja kunstnik Joe Shuster (10. juuli 1914 – 30. juuli 1992). Supermanist on ilmunud koomikseid, raadiosaatesarju, telesaateid, filme ja videomänge.

Superman on pärit planeedilt Krypton. Ta päris nimi on Kal-El ja ta kannab lorditiitlit. Superman ehk Kal-El saadeti enne Kryptoni hävingut tema teadlasest isa Jor-El, ning ema Lara poolt kosmoselaevaga Maale. Tema koduplaneet aga hävines ning koos sellega hukkus suurem osa selle planeedi tsivilisatsioonist, kaasa arvatud tema vanemad. Põhjus, miks nii suur ja arenenud tsivilisatsioon suri, on selles, et Kryptonit tahtis valitseda kaks suguvõsa. Planeeti pidi valitsema üks sugupuu lordidest, mille tulemusena puhkes sõda. Muutunud vägivaldseks rahvaks, otsustas väikeplaneetide ühing krüptonlastele kehtestada planeedilt lahkumise keelu, mistõttu olid ka nende kosmoselaevad lennukõlbmatud. 

Supermani leidis imikuna kosmoselaevaga oma põllumaalt abielupaar Jonathan ja Martha Kent. Nad kasvatasid ta üles kui oma poja ja panid nimeks Clark Kent. Ta kasvas üles Smallville'i linnas (USA Kansase osariigis). Ühe versiooni järgi hakkasid tal üliinimlikud võimed arenema väikelapseeast peale, teise versiooni kohaselt alles teismelisena. Täiskasvanuna saavutasid ta võimed täiuslikkuse, mida ta otsustas kasutada inimkonna hüvanguks. 

Tema võimed avalduvad järgnevalt: supertugevus (Superman suudab juhtida asteroidi Maa orbiidist eemale), supertarkus (ta on võimeline selgeks õppima ükskõik millise maailma keele), superkiirus (võimeline liikuma, reageerima, jooksma ja lendama kiiremini, kui inimsilm tajuda jõuab). Ühe versiooni kohaselt võib tema kiirust võrrelda ka valguse kiirusega. Supermanil on ka lasersilmad, mille abil ta võib ükskõik mis esemed või ained purustada või aurustada. Ka on tal üliinimlik hingamine, ta suudab väljahingatava õhuga liigutada raskeid asju, ka on tal võime väljahingatava õhuga külmutada või kuumutada asju, ka kustutab ta selle abil tulekahju. Sisse hingatud õhk võimaldab Supermanil hinge pikka aega kinni hoida ning viibida õhuta keskkonnas. Veel suudab ta sisse hingata suures koguses ohtlikke ja mürgiseid gaase. Veel on Supermanil võime näha läbi tahkete objektide peale pliiesemete. Ka on sel superkangelasel üliinimlik kuulmine, ta kuuleb paljusid helisid märksa täpsemalt ja palju pikema vahemaa tagant kui tavainimene. Ta kuuleb helisagedusi, mida inimkõrv ei kuule. Veel on talle antud supernägemine, mille abil ta näeb kaugemale, suurema täpsusega ning detailsemalt kui inimsilm. Ka on ta võimeline nägema elektromagnetkiirgust, raadiolaineid, infrapunalaineid ning bioelektromagnetlaineid. Veel on Supermanil teleskoopnägemine, mis võimaldab tal näiliselt suurendada kaugel olevaid objekte, ja mikroskoopiline nägemine, mis võimaldab tal näha suures plaanis objekte, mis on tavaliselt inimsilma jaoks liiga väikesed, näiteks rakuline või molekulaarstruktuur. Ka on Supermehel üleloomulik haistmine, mis kujutab endast suuremat ja väga täpset lõhnataju, mida võib võrrelda näiteks koera haistmismeelega. Veel on Supermanil üliinimlik hääl, mis võib ulatuda suurte vahemaade taha. Ka on ühe versiooni kohaselt Supermanil kõhurääkija võime. Ka on mõne versiooni kohaselt õppinud Superman erinevaid võitluskunste, ning ta on väidetavalt omandanud ka kaks eri Krüptoni võitlusstiili, Torguasm-Rao ja Torguasm-Vo. Isegi Supermani anatoomia on täiuslik. Näiteks on tema keharakud võimelised neelama kollaste tähtede energiat, nagu Maa päikegi.
Tema Krüptoni keha on nagu päikesepatarei, mis neelab ja muudab päikeseenergia talle eluvajalikuks kütuseks. Tema rakud salvestavad ja säilitavad mõnda aega kollase tähe 
energiat, mis võimaldab tal kasutada oma volitusi ja võimeid ka pimedas. Veel paranevad sel Supermanil haavad ülikiiresti ja ta on immuunne maistele haigustele, pisikutele ja viirustele, ning igasugustele toksiinidele. Ka on ta eluiga mõne versiooni kohaselt palju pikem, kui maalastel. Ka oli mõne versiooni järgi Supermani nahk haavamatu. Veel üks versioon, miks Superman lendab Maa kohal on see, et tema koduplaneedil oli külgetõmbejõud mitu korda suurem, kui Maal. Ka mainitakse seda, et võimed mis on tal siin planeedil, puuduvad tal Kryptonil. 

Ka mainitakse, et tema koduplaneedil oli kaks pealinna mille nimed on Kandor ja Kryptonopolis. Ka oli väidetavalt Kryptonil kaks kuud, millest üks hävines teadlase Jax-Uri katsetuse tulemusena. 

Superman läks Clark Kenti nime all Metropoli, kus ta otsis ja leidis töö ajakirjanikuna Daily Planetis. Tema ülemuseks sai Perry White, veel töötas seal Jimmy Olsen.
Clark Kenti paariliseks sai Lois Lane, kes oli seal töötanud juba mõnda aega.
Selleks, et oma võimeid kasutada inimkonna heaks, õmbles ema Martha talle kostüümi,
mis on sinine, punane keep, ning rinnal on kollase kolmnurga sees punane S-täht.
Ühe versiooni järgi leidsid Kentid lapse kosmoselaevast kummalise S-tähe märgi.
Nad otsustasid selle säilitada, ning hiljem õmbleski ema oma üleskasvatatud poja kostüümi
rinnale selle märgi. Selle tähise järgi hakkaski rahvas teda kutsuma Supermaniks.
See riietus aitab Supermehel varjata oma tegelikku isiksust.
Töötades ajakirjanikuna ja käies ringi Clark Kentina kes näis prillidega kohmaka isiksusena,
ning võideldes kurjusega ilmub ta kostüümis. Ühe versiooni kohaselt sai Superman oma päritolu kohta teada, kui ta leidis oma kunagise kosmoselaeva, millega ta oli imikuna Maale saadetud.
Sinna oli peidetud hologramm sõnum, mis sisaldas infot tema päritolu kohta. Seal
mainiti ka, et S-täht tähendab Kryptoni sümbolit ja lootust. Ka hilisemas versioonis mainitakse, et S-täht tähistab Kryptoni vappi ja samuti sümboliseerib lootust.
Selline S-tähe märk on enim levinud. Läbi aegade on eri variantides S-tähe kuju, suurust ja värvust muudetud. Ühtlasi on see märk inimkonna ikooniks.
Superman võitleb kurjusega ja päästab inimesi erinevatest katastroofitest üle maailma.

Metropolises, kus ta elab, töötab ja võitleb kurikaeltega, saab ta suurimaks vaenlaseks Lex Luthor, kelle tegelaskuju loodi (23. aprill 1940). Ühe variandi kohaselt oli Lex Luthor üks rikkamaid ärimehi, kes näib olevat intelligentne ja rahumeelne isiksus, kellel on piisavalt raha ja uusim tehnoloogia. Tegelikult on halastamatu ja auahne isiksus, kelle alluvusse kuuluvad mitmed ettevõtted. Tema kinnisideeks sai tappa Superman või pöörata avalikkus tema vastu. Ka on Lex võtnud sihikule Lois Lane'i, kellesse ta on armunud ja kellega ta tahab abielluda. Ka Supermees oli Loisi armunud. Ka Lois oli valmis samaga vastama, kuid tema
tunded olid segased, kuna ta armastas ka Clark Kenti. Algselt teadmata, et Supermanil ja
Clark Kentil on sama identiteet, nägi Lex Supermanis oma rivaali ja ohtu.
Vaatamata Supermehe täiuslikule kehale on ka temal nõrk koht, millega saab talle põhjustada valu ja surma. Selleks on Kryptoni hävingust järele jäänud radioaktiivsed mineraalsed 
kivimid, mis langesid koos kosmoselaevaga Maale ning mida hakati nimetama krüptoniidiks.
Esimest korda on krüptoniiti mainitud juunis 1943 raadio saatesarjas. Levinuim on 
roheline krüptoniit. Lex Luthoril õnnestub Superman meelitada lõksu. Ta suleb Supermehe
koos rohelise krüptoniidiga puuri. Samal ajal on tal plaanis abielluda Lois Lane'iga, kuid viimast jõudu kokku võttes pääseb superkangelane välja, nurjab Lexi plaanid ning paljastab tema tegeliku kuritegeliku isiksuse. Et mitte kohtu ette astuda ja vangla sattuda hüppas ta 
välja kõrghoone aknast, tehes enesetapu. Kuna Superman oli krüptoniidiga kokkupuutest liiga 
nõrk ei suuda ta Lexi päästa. Lexi laip varastatakse, kuna abikaasa Arianna Carkinil ja teadlane Kelly Gretchenil oli plaanis Luthori laip elustada. Samal ajal plaanitseb Arianna ise Supermani tappa. Ta läbis selle tarbeks isegi iluoperatsiooni, kuid see tal ei õnnestunud ning ta mõisteti süüdi ja saadeti vangi. Hiljem õnnestub Cretcenil Lex ellu 
äratada. Ta avastab, et kõrvaltoime tõttu on ta jäänud kiilaks. Lisaks sellele saab ta teada, et
on ilma jäänud oma varandusest ja et tema kuritegelikku impeeriumi juhib intergäng. See ajendab 
Luthorit veelgi rohkem hävitama Supermani ja sundida Loisi saama tema naiseks.
Superkangelane paljastab taas Lexi kuriteod ja annab üle politseile ja ta saadetakse vangi.
Kuid ta põgeneb vanglast ja hakkab kasutama kloone. nii õnnestubki tal Lois pulmapäeval 
röövida ja asendada koopiaga. Algul arvasidki kõik, et lõpuks on Lois ja Clark abielus
Pahaaimamatult ilmus ta Supermanina Loisi ette, kuna enne abiellumist avaldas Clark Loisile oma tegeliku isiksuse. Nüüd sai sellest teada ka kloon. Selle info edastas ta Luthorile. 
Saates teada Supermani salajase identiteedi, seab ta superkangelasele lõksu. Samal aja saab Superman teada, et Lois on kloon. Ta asub Loisi otsima, ning leiabki Lexi ja Loisi.
Lex üritas järjekordselt Supermeest tappa, kuid loobus. Koobas, kus nad olid, hakkas varisema.
Supermanil õnnestub Lois päästa, kuid Lex ja Loisi kloon jäid varingu alla ja said surma.
Luthorist jäid järele kaks täiskasvanud poega, kes samuti tahtsid võimu Metropolises ning ihkasid Supermanile isa surma eest kätte maksta. Ühel pojal Lex Luthor juunioril on võimalik taastada Lex Corp, ta varjab end inetu välimuse tõttu maa all. Ta palkas enda identiteeti esindama näitleja. Ta taastas ka oma isa lindistatud sõnumi, saades nii teada Supermani topeltisiku. Ka tema üritas Supermeest hävitada, kuid see tal ei õnnestunud 
ja ta hukkus hoopis ise. 

Supermani üritatakse tappa peamiselt rohelise krüptoniidiga, kuid 
sellest mineraalist leiutati tema hävitamiseks krüptoniidist valmistatud revolvri kuulid. Ka
kasutati seda kivimit mikroosakestena huulepulga koostises, kui naine Supermeest suudles
sattusid krüptoniidi mikroosakesed otse tema organismi vereringesse, et ellu jääda pidi ta 
kasutama tuumareaktori kuumust ja energiat. Veel kasutati Superkangelase mõjutamiseks punast 
krüptoniiti, mis muudab ta ükskõikseks ümbritseva suhtes. Veel saab punase krüptoniidi abil
kanda võimed krüptonlaselt maalasele, või lööb see kivim hoopiski Supermehe ja teiste krüptonlaste võimed sassi. Ka üritati ühe versiooni kohaselt Superkangelast tappa Kryptonilt 
pärit pisikutega, ning see oleski peaaegu õnnestunud, kuna tema organismi immuunsus ei ole suuteline nende pisikutega Maal võitlema. Supermani elu päästis Loisi isa, kes oli kunagi arst. Et pisikud sureksid, viis ta Supermehe tema enda nõusolekul rohelise krüptoniidi abil 
koomasse, arvates, et nii ei ole pisikutel tema organismis enam kasvu ruumi ja nad hävinevad.
Nii ka läks ta ärkas koomast ja paranes. Krüptoniidi aga sai Loisi isa Sam Supermani nõusolekul
range valvega tähelaborist, kust seda aga aeg ajalt röövisid ka kurjamid. Üks põhjus, miks roheline krüptoniit Supermanile mõjub laastavalt, on selles, et see mineraal kiirgab kõrgsageduskiirgust, mida tunnetavad vaid krüptonlased. Ka väidetakse mõnes versioonis, et
roheline krüptoniit mõjub Supermanile ja tema planeedi elanikele sellepärast, et nende keharakkudesse salvestatud päikeseenergia asendub rohelise krüptoniidi kiirguse energiaga, mis jätab nende keha päikeseenergiata. Lühiajalisel kokkupuutel põhjustab roheline krüptoniit valu ja võtab ajutiselt võimed. Pikaajaline kokkupuude selle mineraaliga põhjustab
krüptonlaste surma. Ka mainitakse mõnes versioonis, et põhjus võib olla selles, et rohelise krüptoniidi energia mürgitab nende rakkude struktuuri. On ka versioone, kus väidetakse, et aja jooksul võib Kryptoni keha saavutada kerge immuunsuse. Ka mainitakse mõnes variandis, et ainus kaitse rohelise krüptoniidi eest on pliikorpus. Ka väidetakse mõnes variandis rohelise krüptoniidi kiirguse mõju kahjulikkust inimestele. Kui inimesed selle mineraaliga pikka aega kokku puutuvad, põhjustab see neil vähki, mutatsioone ja psühhoosi. Eespool mainitud punase krüptoniidi, mis põhjustab Supermanil kummalist käitumist ja muid muutusi, mõju kestab
väidetavalt 24–72 tundi. Läbi aegade on krüptoniiti mainitud ja iseloomustatud eri vormide ja värvidega. Neil igaühel on Supermehele ja teistele krüptonlastele oma mõju.
Näiteid eri krüptoniidivormidest. Antikrüptoniit on krüptonlastele kahjutu. X-krüptoniidi abil loodeti leida vastumürki rohelisele krüptoniidile. Ka ei mõjuta ta krüptonlasi. Sinine krüptoniit mõjutab ainult Bizarrost. Valge krüptoniit tapab kõik taimed mis tahes maailmas. Punase ja rohelise krüptoniidi sulam on aga esimene sort. See mineraal põhjustab Supermehele ajutist mutatsiooni – nimelt kasvab tal kuklasse kolmas silm. Punase rohelise krüptoniidi teine sort, selle 
sulam kaotab Superboy võimed. Kuldkrüptoniit suudab kõrvaldada püsivalt krüptonlaste võimed. Hõbekrüptoniit põhjustab krüptonlastel luulusid. Kalliskivikillud, mis on pärit Krüptoni juveelimäestikust, võimendavad ta selgeltnägija võimeid. Bizarro punane krüptoniit mõjutab maalasi samamoodi, nagu mõjutab harilik punane krüptoniit krüptonlasi. Punane kuld krüptoniit kustutab ajutiselt krüptonlaste mälestused. Magnetkrüptoniit on kaabakas mister Nero kunstlikult loodud mineraal, see kivim tõmbab magnetiliselt kõiki Krüptonilt pärit aineid. Kuldkrüptoniidi sulam eemaldab Supermani võimed ja mälestused. Aeglane krüptoniit on muundatud mineraali sort, mida toodeti rohelisest krüptoniidist, ning mis mõjutab inimesi sarnaselt
rohelise krüptoniidiga. Must krüptoniit jagab krüptonlastel isiksuse kaheks mis toob välja tema hea ja halva külje. Oranž krüptoniit annab supervõimed loomadel x krüptoniit ja roosa 
krüptoniit. Igihalli krüptoniidi tõttu kaotavad kõik krüptonlased kõik pidurdusprotsessid. 

Ühe versiooni järgi paljudest arvas Superman, et tema koduplaneet 
purunes ja rahvas hukkus täielikult. Kui Supermees oli valmis pärast mitut ebaõnnestunud katset Loisiga abielluma, pandi teda nii füüsiliselt kui ka vaimselt proovile. Kui ta oli katsed läbinud, võeti temaga ühendust.
Supermanile seletati, et Krüptoni hävingus ei hukkunud kõik krüptonlased. Osa neist 
keda oli umbes tuhat õnnestus siiski kosmoselaevaga planeedi pinnalt põgeneda.
Nad otsisid ja leidsid endale analoogsete tingimustega planeedi, mis tiirleb samuti punase 
tähe ümber. Veel öeldi Supermanile, et tema päris nimi on Kal-El ning et ta on lord ning Loisiga abielluda ei saa, kuna Kryptoni seaduse järgi ta juba on abielus oma planeedilt pärit naisega – see liit luuakse juba enne nende sündi. Veel mainitakse Supermehele, et ta peab oma päritolu tõttu naasma Uus Kryptonile ja hakkama seda rahu nimel valitsema, enne, kui seda 
teeb teine lord kes pööraks planeedi sõtta. Seda ka Superman tegi ta lahkus Maalt, et minna 
oma koduplaneedile ja täita sealseid kohustusi. Kuid teine lord saanud teada, et Kal-El
on Maalt üles leitud saabub ta ise Maale, et Kal-El tappa ta otsis teda kõikjalt esialgu teda 
leidmata avastab ta, kui viljakas Maa on ning millised võimed tal siin avalduvad ta otsustas Supermani tappa ja vallutada Maa, et ka siin valitseda. Selleks suundus ta esmalt Smallville'i ja võttis sealse linnatäie rahvast vangi, luues linna ümber läbipääsmatu energiakilbi. Seal elasid ka Supermani kasuvanemad. Superman sai aga teada lordi saabumisest Maale ning ta otsustas teha sama. Maale naastes pidi ta planeedi päästmiseks ja vastase alistamiseks võitlusse astuma. Kokkulepitud kohas vaatas peale rahva võitlust pealt ka sõjavägi, kartes, et Superman kaotab oli sõjaväel krüptonlaste jaoks välja töötatud krüptoniitgaas, mida 
toodeti rohelisest kivimist, ning mida nad ka kasutasid Mõistagi mõjus see neile surmavalt,
kuid Supermanil õnnestus imekombel eluga pääseda. Pärast seda määras ta enda asemel Kryptonit valitsema isiku, keda ta usaldas. Jäädes Maale, tühistab ta Kryptonil määratud abielu ja abiellub lõpuks Loisiga. Ka läbi ajaloo on kõikunud Supermani vanus ja sünnikuupäevad. Näiteks oli tema vanus algselt 
jäetud määramata. Mõnes versioonis mainitakse Supermani vanuseks 29 eluaastat, kuid on ka variant, kus mainitakse Clark Kenti vanuseks 34 eluaastat. Mõnes versioonis mainitakse 
Supermehe sünnikuupäevana 29. veebruari. Ka on versioon, kus mainitakse, et Clark Kent peab oma sünnipäeva juunis. Ka on versioon, kus Clarki sünnipäevana mainitakse 1. detsembrit. 
Sarjas "Supermani uued seiklused" mainitakse aga, et Superman leiti 1966. aastal.

Vaata ka
--------

* Ämblikmees
* DC Comics

Välislingid
-----------

|  |  |
| --- | --- |
|  | Pildid, videod ja helifailid Commonsis: **Superman** |